open-index/open-wikipedia-markdown huggingface dataset:
97

## Begivenheter
* Aulus Larcius Priscus etterfulgte Marcus Cornelius Nigrinus Curiatius Maternus som legatus Augusti pro praetore av Syria.
* Gaius Caecilius Classicus etterfulgte Gallus som prokonsul av Hispania Baetica.
* Gaius Cilnius Proculus var prokonsul av Dalmatia fra 95 til dette året.
* Liu Jun etterfulgte Liu Xian som storadministrator av Chen.
* Liu Wei var wáng av Beihai fra 90 til dette året.
* Lucius Calventius Sextus Carminius Vetus var keiserens prokonsul av Romersk Asia fra 96 til dette året. 
* Lucius Julius Ursus Servianus etterfølger Marcus Ulpius Nerva Traianus som prokonsul av Germania Superior.
* Lucius Verginius Rufus ble romersk konsul.
* M. Mettius Rufus ble prokonsul av Achaea.
* Marius Priscus ble prokonsul av den romerske provinsen Africa.
* Publius Metilius Nepos var prokonsul av Britannia fra 96 til dette året.
* Quintus Sosius Senecio etterfulgte Quintus Glitius Atilius Agricola som prokonsul av Gallia Belgica. 
* Senecio Memmius Afer ble prokonsul av Sicilia.
* Sextus Hermentidius Campanus var legatus av Judaea fra 93 til dette året.
* Titus Petronius Secundus var praefectus praetorio fra 94 til dette året.
* Titus Vestricius Spurinna etterfølger Marcus Ulpius Nerva Traianus som prokonsul av Germania Inferior.
** Lucius Licinius Sura etterfølger Titus Vestricius Spurinna som prokonsul av Germania Inferior.

## Dødsfall
* Wang Chong (f. 27), kinesisk filosof, meteorolog, astronom, matematiker.

;Omtrentlig dødsår
* Timoteus (f. ca. 17), bibelsk person, regnes som først biskop av Efesos, ansees som apostel, helgen og martyr av Den ortodokse kirke og andre grener innen kristendommen.

;Omtrentlig dødsår
* Klemens I, også kjent som Klemens av Roma, teolog, katolsk, Den katolske kirkes pave.
96

## Begivenheter
* 18. september – Nerva etterfølger Domitian som romersk keiser
* Johannes' åpenbaring blir skrevet (tradisjonell dato)

## Dødsfall
* 18. september – Domitian, romersk keiser (f. 51)

* Publius Papinius Statius, poet
88

## Begivenheter
* Pave Kletus I etterfølges av Pave Klemens I. 
* Han Hedi overtar det kinesiske Han-dynastiets trone etter Han Zhangdi. 
* To egyptiske obelisker reises til ære Domitian foran Isis-tempelet i Benevento (Italia).
* Quintilian trekker seg tilbake som lærer for å skrive *Institutio Oratoria*, et verk som omhandler hvordan talere kan oppdras. (Antatt årstall).

## Dødsfall
* Han Zhangdi, keiser innen det kinesiske Han-dynastiet.
84

## Begivenheter
*I slaget ved Mons Graupius seiret romerne under Gnaeus Julius Agricola over caledonerne, og provinsen Britannia omfattet dermed en kort periode også nesten hele dagens Skottland.
82

## Begivenheter
* Den Romerske keiser Domitian er også Romersk konsul
* Dio Chrysostom bannlyses fra Roma, Italia og provinsen Bitynia etter å ha opptrådt som rådgiver for en av medlem av keiserens familie i forbindelse med en sammensvergelse
* Legio I ''Minervia'' grunnlegges av Domitian

## Dødsfall
* Anianus, Patriark av Alexandria
81

## Begivenheter
* Domitian etterfølger sin bror Titus som romersk keiser
* Tacitus begynner sin politiske karriere (som kvestor)
* Titusbuen på Via Sacra, Forum Romanum i Roma bygges
* Plinius den yngre var *[[flamen]] Divi Augusti* (prest innen den imperielle keiser kultus)

## Dødsfall
* 13. september – Titus, romersk keiser (f. 39)
80

## Begivenheter
* Artabanes III overtar herredømmet over Partia etter Vologases II.
* Colosseum i Roma innvies av keiser Titus.
* Regensburg nevnes i skriftlige kilder som et romersk kastell for første gang (omtrentlig årstall)
* Den eldste delen av den Romerske villaen i Lullingstone, Kent, England bygges (omtrentlig årstall)
* Fronten av den Romerske invasjonen av England ligger ved elven Tyne-Solway Firth (omtrentlig årstall)
* Lukasevangeliet og Apostlenes gjerninger skrives (omtrentlig årstall)
* I en brann ødelegges det opprinnelige Pantheon i Roma sammen med mange andre bygninger
* Eifelakvadukten bygges slik at vann kan hentes fra Eifelregionen over en avstand av 95 km til «Colonia Claudia Ara Agrippinensum» (dagens Köln).

## Dødsfall
* St. Timoteus, biskop av Efesos (årstall ifølge tradisjon)

## Se også
80 (tall)
79

## Begivenheter
*23. juni – Titus etterfølger sin far Vespasian som romersk keiser.
*24. august – Utbruddet av vulkanen Vesuv begynner.

## Dødsfall
*23. juni – Vespasian, romersk keiser (f. år 9)
*24. august – Plinius den eldre, forfatter og vitenskapsmann (drept av Vesuvs' utbrudd) (f. ca. 23)
*23. september – Pave Linus.
78

## Begivenheter
*Gnaeus Julius Agricola, guvernør i romersk Britannia, beseiret og utslettet den keltiske stammen ordovikene i dagens Wales.
*Vologases II og Pacorus II blir konger i Partia

## Fødsler
*Zhang Heng, kinesisk matematiker og astronom

## Dødsfall
* Vologases I, konge i Partia
70

## Begivenheter
* September – I Den jødiske krig inntar den romerske hærføreren (senere Keiser) Titus Jerusalem og ødelegger tempelet og byen for å slå ned på det jødiske opprøret
* Bataverne (del av nåværende Nederland) slår romerne ved slottet Bonn, og ødelegger Castra Vetera. 
* Byggingen av Colosseum starter (Roma)
* Plinius den eldre jobbet som prokurator i den romerske provinsen Gallia Narbonensis
* Sextus Julius Frontinus er pretor i Roma
* Byen Avignon blir bispesete (Frankrike)
* Prins Domitian (senere Keiser) gifter seg med Domitia Longina
* Romerne foretar en straffeekspedisjon til Garamanterne (nomadefolk i Sahara) og tvinger dem til å ha et offisielt forhold til Romerriket.

## Dødsfall
* Lucius Junius Moderatus Columella, romersk forfatter (f. 4)
69

## Begivenheter
* De fire keiseres år: Etter Neros død, Galba, Otho og Vitellius er alle keiser en kort tid før Vespasian tar over.
** 15. januar – Otho blir utropt til romersk keiser.
** 14. april &ndash; Slaget ved Bedriacum, som styrkene til Otho taper.
** 16. april – Vitellius blir utropt til romersk keiser.
** 20. desember – Den flavianske hæren ankommer Roma, Vitellius blir torturert, drept og kastet i elva Tiber.
** 22. desember – Vespasian blir utropt til romersk keiser.

## Fødsler
Polykarpos fra Smyrna

## Dødsfall
* 15. januar – Galba, romersk keiser (f. 3 f.Kr.)
* 16. april – Otho, romersk keiser (f. 32)
* 22. desember – Vitellius, romersk keiser (f. 15)
68

## Begivenheter
* Med Neros selvmord døde den juliske slekt ut. I løpet av 68-69 hadde Romerriket ytterligere 4 keisere, Vitellius, Galba, Otho og Vespasian.
* 8. juni – Galba blir utropt til romersk keiser.

## Dødsfall
* 9. juni – Nero, romersk keiser (f. 37)
67

## Dødsfall
* Apostelen Peter, en av Jesu 12 disipler (f. ca. ved Jesu fødsel) (d. år 64 eller 67)
* Gnaeus Domitius Corbulo, romersk general (f. 7)
62

## Dødsfall
* 8. juni – Claudia Octavia, kone av den romerske keiseren Nero (f. 40)
* 24. november – Aulus Persius Flaccus, romersk poet og satiriker (f. 34)

* Faustus Cornelius Sulla Felix, romersk konsul (f. 22)
65

## Begivenheter
* Sanabares av Partia var en rivaliserende konge av Parthia fra rundt 50 til 65.
* En sammensvergelse mot keiser Nero oppdages. Den ble ledet av Calpurnius Piso. Mange av keiserens motstandere ble dømt til døden og henrettet.

## Fødsler
* Julia Titi, datter av keiser Titus Flavius Vespasianus II

## Dødsfall
* Poppaea Sabina, romersk keiserinne, Neros andre hustru, tidligerere gift med den fremdtidige keiser Otho
* Seneca d.y., romersk forfatter, filosof og politiker (tvunget til selvmord)
* Lucanus, romersk dikter (tvunget til selvmord)
55

## Begivenheter
* Aristobulos av Kalkis utpekes til konge av Armenia Minor av keiser Nero.
* Usk etablert som en romersk bosetning.
* Vardanes II startet et opprør mot sin far Vologases I som resulterte at sønnen var konge av Partia i en kortere periode.

## Fødsler
;Omtrentlig fødselsår
* Epiktet (d. ca. 135), gresk stoisk filosof.
* Decimus Junius Juvenalis (d. ca. 135), romersk dikter.

## Dødsfall
* Tiberius Claudius Caesar Britannicus (f. 41), sønn av den romerske keiseren Claudius og hans tredje hustru, Messalina.
54

## Begivenheter
* Nero etterfølger Claudius som romersk keiser.
* Apostelen Paulus starter sin tredje misjonsreise.

## Dødsfall
* 13. oktober – Claudius, romersk keiser, forgiftet av sin hustru Agrippina

* Ban Biao, kinesisk historiker (f. 3)
53

## Fødsler
* Taejo av Goguryeo, keiser av Goguryeo (d. 146)
* Trajan, romersk keiser (d. 117)

## Dødsfall
* Mobon av Goguryeo, keiser av Goguryeo (f. 30)
51

## Begivenheter
* Vonones II var en kort tid konge i Partia, men døde kort tid etter at han kom på tronen. Vologases I ble konge etter han.

## Fødsler
* 24. oktober – Domitian, romersk keiser (d. 96)

## Dødsfall
*Gotarzes II, konge av Partia
*Vonones II, konge av Parthia
50

## Begivenheter
*I slaget ved Caer Caradock i Wales slo romere under Publius Ostorius Scapula keltiske styrker under Caratacus.

## Fødsler
* Cai Lun, kinesisk minister (født ca. 50) (d. ca. 121)
49

## Begivenheter
*Camulodunum, første romerske veterankoloni i Britannia, ble grunnlagt.
*Keiser Claudius fordriver jødene fra Roma
47

## Begivenheter
* Aulus Plautius, den første guvernøren i Romersk Britannia, etterfølges av Publius Ostorius Scapula som Romersk guvernør i Britannia.
* Den katolske kirke etableres i Spania. 
* Icenerne gjorde opprør mot den romerske invasjonen av Norfolk.

## Fødsler
* Taejo, konge av det koreanske kongedømmet Goguryeo.

## Dødsfall
* Vardanes I, konge av Partia.
44

## Begivenheter
*Keiser Claudius ledet et felttog til De britiske øyer og opprettet provinsen Britannia.

## Dødsfall
* Apostelen Jakob, også kalt Jakob den store eller Jakob den eldre (antatt død år 44), var sønn av Sebedeus og Salome og bror til Johannes. Han var en av Jesu disipler.
* Daemusin av Goguryeo, konge av Goguryeo (f. 4)
43

## Begivenheter

* Keiser Claudius invaderte De britiske øyer, og opprettet provinsen Britannia.
* Aulus Plautius ble første guvernør i romersk Britannia.
* London ble antagelig grunnlagt dette året.
* Vardanes I av Partia slo ned et opprør som har vart i syv år i byen Selevkia.

## Dødsfall
* Togodumnus av britene

## Referanser
42

:*Denne artikkelen er om *'årstallet 42*', for tallet 42, se [[42 (tall)]].*

## Begivenheter
* Dagens Algerie og Marokko blir innlemmet i Romerriket som en provins.
* Den koptiske kirke blir etablert.
41

## Begivenheter
* 24. januar – 
** Den romerske keiseren Caligula, som var kjent for å være en eksentrisk despot, blir drept av sine egne vakter.
** Claudius etterfølger sin nevø Caligula som reomersk keiser.

## Dødsfall
* 24. januar – Caligula, romersk keiser (f. 12)
* 24. januar – Julia Drusilla, datter av Caligula (f. 39)
40

## Begivenheter
* Vardanes I og Gotarzes II blir konger i Partia
* Keiser Caligula utroper seg selv til gud, forlanger at hodene på alle greske gudestatuer skal byttes ut med hans eget og utroper sin egen hest til konsul

## Fødsler
* mars – Claudia Octavia, kone av den romerske keiseren Nero (d. 62)

## Se også
* 40 (sang), en sang av U2, også kjent som «40 (How Long)»
39

:*For [[Queen]]s sang, se «[['39]]»*

## Fødsler
* 30. desember – Titus, romersk keiser (d. 81)

* Julia Drusilla, datter av den romerske keiseen Caligula (d. 41)
35

## Begivenheter
* Artabanes II av Partia mislykkes i sitt forsøk på å erobre Armenia
* Etter et opprør i Partia blir Tiridates III sendt fra sin tilværelse som fange i Roma og blir konge

## Fødsler
* Marcus Fabius Quintilianus, romersk retoriker (født ca. 35) (d. 100)
32

:*Denne artikkelen omhandler årstallet 32. For tallet 32, se [[32 (tall)]].*

## Begivenheter
Det var en solformørkelse i påsken dette året.

## Fødsler
* 25. april – Otho, romersk keiser (d. 69)

* Ban Chao, kinesisk general (d. 102)
* Ban Gu, kinesisk historiker (d. 92)

## Dødsfall
* Jesus fra Nasaret(?)
* Lucius Calpurnius Pis, romersk konsul under Julius Cæsar
38

## Dødsfall
* Artabanes II, konge av Partia
* Tiberius Gemellus, romersk keiserlig (død 37 eller 38) (f. 19)
37

## Begivenheter
* 18. mars – Det romerske senatet annullerer Tiberius' testamente og erkjenner Caligula som ny romersk keiser.

## Fødsler
* 15. desember – Nero, romersk keiser (d. 68)

* Josephus – jødisk historiker

## Dødsfall
* 16. mars – Tiberius, romersk keiser

* Tiberius Gemellus, romersk keiserlig (død 37 eller 38) (f. 19)
30

## Fødsler
* 8. november – Nerva, romersk keiser (d. 98)

* Claudia Antonia, romersk keiserlig (født ca. 30) (d. 66)
* Mobon av Goguryeo, keiser av Goguryeo (d. 53)
29

## Begivenheter
* Daru etterfølger Onjo som konge av Baekje.
;Omtrentlig år
* Sofia erobres av Romerriket.

## Dødsfall
* Livia Drusilla (f. 58 f.Kr.), romersk keiserinne, hustru av den eneveldige romerske hersker Augustus, mor til keiser Tiberius.
;Omtrentlig årstall
* Johannes Døperen, en person i Det nye testamentet.
26

## Begivenheter
Pontius Pilatus blir prefekt i Judea.
Romerne knuser et opprør blant Trakerne
Keiser Tiberius trekker seg tilbake til Capri og overlater ansvaret for Roma og Romerriket til pretorianprefekten Sejanus.

## Dødsfall
Jesus korsfestes muligens dette året.
23

## Begivenheter
### Romerriket
*Den greske geografen Strabon publiserte *Geografi*, et verk som dekket den kjente verden for romerne og grekerne i keiser Augustus' tid—dette er det eneste kjente overlevende verket av sin type fra antikken.
*Lucius Aelius Seianus begynner å dominere det romerske senatet og Tiberius etter Drusus Julius Cæsars død.

### Kina
*Han Gengshidi, en etterkommer av kongefamilien under Han-dynastiet og leder av opprørere mot Xin-dynastiet, erklærer seg selv keiser mot Wang Mang.
*Juli – Etter en beleiring som varte i to måneder beseirer rundt 19 000 opprørere under Liu Xiu 450 000 av Wang Mangs tropper i Slaget ved Kunyang, som markerer starten på Xin-dynastiets fall og veksten for Han-dynastiet.
* 6. oktober – Keiser Liu Xuans styrker dreper Wang Mang etter en tre dager lang beleiring.

## Fødsler
* Plinius den eldre, romersk forfatter og vitenskapsmann (d. 79)

## Dødsfall
* 14. september – Drusus Julius Cæsar, sønn av keiser Tiberius (f. 14 f.Kr.)
* 6. oktober – Wang Mang, keiser i Xin-dynastiet (f. 45 f.Kr.)
* Juba II – konge av Mauretania (f. 52 f.Kr.)
* Liu Xin – kinesisk astronom og historiker (f. 50 f.Kr.)
22

:*For artikkel om det bandet 22, se [[22 (band)]].*
. 

## Fødsler
* Faustus Cornelius Sulla Felix, romersk konsul (d. 62)
19

## Begivenheter

* Tiberius plasserte, den av Arminius beseiret, markomannerefyrsten Marbod i eksil til byen Ravenna.

## Fødsler
* 10. oktober – Tiberius Gemellus, romersk keiserlig (d. 37 eller 38)

## Dødsfall
* Vonones I, konge av Partia
18

## Begivenheter

* Tiberius og Germanicus er romerske konsuler.
* Armenia ble gitt til Zeno, sønnen til kongen av Pontus
* Kongedømmet Baekje etablerer byen *Wiryeseong*, dagens Seoul.

## Dødsfall
* Ovid, romersk poet (eller år 17)
17

## Begivenheter
*Sardis ødelagt av jordskjelv
*Tiberius avsatte Antiochus III av Kommagene og utnevnte Gnaeus Calpurnius Piso til guvernør av Syria.
*Kappadokia innlemmes i det romerske riket.
*Arminius beseiret markomannerfyrsten Marbod.
25

## Begivenheter
* Xin-dynastiets fall førte til at Wang Mangs reformer ble trukket tilbake.
* Han Guangwudi etterfulgte Han Gengshidi som keiser av Kina.

## Fødsler
;Fødselsdato ukjent
* Gaius Julius Civilis, leder for batavernes opprør mot romerne i år 69.

;Omtrentlig fødselsår
* Togodumnus av britene (d. 43), konge av Catuvellaunere.

## Dødsfall
;Fødselsdag ukjent
* desember &ndash; Han Gengshidi, keiser i det vestre Han-dynastiet.

;Fødselsdato ukjent
* Ruzi Ying (f. 5), keiser i det vestre Han-dynastiet fra 6-9 med Wang Mang som regent.
24

:*For TV-serien se [[24 (TV-serie)]].*

## Dødsfall
;Omtrentlig dødsår
* Strabon (f. 64/63 f.Kr.), gresk geograf, filosof og historiker.
14

## Begivenheter
*Tiberius etterfølger sin stefar Augustus som romersk keiser.

## Dødsfall
*19. august – den romerske Keiser Augustus
*Julia Caesaris, keiser Augustus' datter
13

## Begivenheter

* Abgarus av Edessa ble innsatt som konge i Osroene.
* Det romerske senatet gav en *[[senatus consultum]]* som reduserte *[[Vigintisexviri]]* til *[[Ordo Equester]]*.
* Tiberius feiret triumf i Roma etter en seier i Germania.
* Strabo publiserte sin teori om jordens form.

## Fødsler
* Gaius Silius, romersk senator (født ca. 13) (d. 48)
12

## Begivenheter
* Vonones I flyktet fra tronen i Partia til Armenia der han ble konge.
* Annius Rufus ble prefekt i Judea.
* Quirinius vendte tilbake fra Judea til Roma og ble rådgiver for Tiberius

## Fødsler
* Caligula, keiser i Roma 37–41 (d. 41)
* Quintus Veranius, guvernør i romersk Britannia (d. 57)

## Dødsfall
9

## Begivenheter

* Illyria ble en romersk provins.
* Roma led et avgjørende nederlag mot germanske stammer i slaget i Teutoburgerskogen. Rhinen ble etablert som grense mellom den germansktalende og den latinsktalende verden. 
* Catuvellaunerne angrep trinovantene og erobret Camulodonum.
* Den romerske loven *[[lex Papia Poppaea]]* forbød sølibat og barnløse forhold, for å øke antall barnefødsler.
* På grunn av anstrengt statsøkonomi innførte romerne fem prosent arveavgift og en prosent salgsavgift. 
* Wang Mang grunnla Xin-dynastiet.

## Fødsler
* 18. november – Titus Flavius Vespasianus, romersk keiser (d. 79)

## Dødsfall

* Publius Quinctilius Varus, romersk general
8

## Begivenheter
* Vonones I blir konge i Partia
* Tiberius slo dalmaterne ved Bathinus.
* Vipsania Julia ble sendt i eksil.
* Dikteren Ovid ble sendt i eksil.
* Tincomarus, atrebatenes avsatte konge, flyktet fra Britannia til Roma, og Epillus ble stammens nye konge.

## Dødsfall
*Caius Maecenas, romersk statsmann
*Marcus Valerius Messalla Corvinus, romersk general
7

## Begivenheter

* Illyrerne gjorde opprør mot romersk styre. Pannonierne og dalmaterne sluttet seg til opprøret.
* Herodes Archelaus, etnarken i Judea, ble avsatt av Augustus.
* Publius Quinctilius Varus ble guvernør i Germania.
* Tiberius Quinctilius Varus utførte folketelling, krevde tributt og rekrutterte soldater i Germania mellom Rhinen og Elba, noe som skapte splid mellom germanerne.
* Abgarus av Edessa ble avsatt som konge av Osroene.

## Fødsler

* Drusus Caesar
* Gnaeus Domitius Corbulo, romersk general (d. 67)

## Dødsfall

* Athenodoros Kananites, stoiker
6

## Begivenheter
*Orodes III blir konge i Partia, men blir drept samme år «på grunn av hans grusomhet».
* Judea og Moesia ble romerske provinser. 
* Augustus opprettet *[[aerarium militare]]*, et fond for å betale bonuser til veteraner fra legionene. 
* Tiberius opprettet hovedkvarter i Carnuntum under kampene mot Marbod og markomannerne. 
* Quirinius gjennomførte ifølge Flavius Josephus en folketelling i Judea, som utløste et opprør. 
* På grunn av en katastrofal bybrann i Roma ble det opprettet et system med brakker hvor man plasserte *vigilanter*, de første organiserte brannmenn.

## Fødsler

* Nero Cæsar
* Milonia Caesonia

## Dødsfall
* 3. februar – Han Pingdi, den fjortende keiseren av det tidlige kinesiske Han-dynastiet (f. 9 f.Kr.)
* Orodes III, konge av Partia
* Kleopatra Selene II, egyptisk hersker i Libya og Kyrenaika
5

## Begivenheter

* Roma anerkjente Cunobelin av catuvellaunere som konge av Britannia. 
* Tiberius erobret Germania Inferior.

## Fødsler
* Ruzi Ying, keiser i Han-dynastiet (d. 25)
* Yin Luhia, kinesisk keiserinne (d. 64)
4

## Begivenheter

* Tiberius ble kalt til Roma av Augustus og utnevnt til arving. Tiberius utnevnte samtidig Germanicus som sin arving.
* *[[Lex Aelia Catus]]* regulerte frigivning av slaver.
* Fraates V og Musa av Partia ble styrtet. Kronen ble gitt til Orodes III.

## Fødsler
* Lucius Junius Moderatus Columella, romersk forfatter (d. 70)
* Daemusin av Goguryeo, konge av Goguryeo (d. 44)

## Dødsfall
* Fraates V, konge av Partia
* Musa, dronning av Partia
* Gaius Cæsar, sønn av Marcus Vipsanius Agrippa
11

## Begivenheter

* Germanicus tok kontroll over Germania Inferior og Rhinen.
* Augustus oppgav sine planer om en defensiv grense ved Elben, og styrket i stedet forsvaret ved Rhinen og Donau.
* Artabanes III ble konge av Partia.

## Dødsfall

* Marcus Antistius Labeo, romersk jurist
10

:*For den am. komedien fra 1979 med Dudley Moore, se [[Drømmekvinnen "10"]]*

## Begivenheter
* Artabanes II blir konge i Partia.
* Illyria ble delt i Pannonia og Dalmatia.
* Det greske dynastiet i Baktria døde ut.

## Fødsler

* Hero av Alexandria, gresk ingeniør
* Liu Penzi, marionettkeiser i Han-dynastiet

## Dødsfall

* Didymus Khalkenterus, gresk forsker og grammatiker
3

## Begivenheter
* Augustus' regjeringstid ble forlenget med ti år.

## Fødsler
* Ban Biao, kinesisk historiker (d. 54)

## Dødsfall
2

## Begivenheter

* Den første folketelling i Kinas historie ble utført, og viste at det bodde 57 millioner mennesker i riket.

## Fødsler

* Apollonius av Tyana, gresk filosof
* Deng Yu, kinesisk statsmann og general

## Dødsfall

* Lucius Cæsar
1

## Begivenheter

* Tiberius slo ned et opprør i Germania etter ordre fra Augustus.
* Ovid skrev *[[Metamorfosene]]*.

## Fødsler
* Omkring Jesu fødsel – Apostelen Peter, en av Jesu tolv disipler (d. år 64 el. 67)
* Lucius Annaeus Gallio, romersk prokonsul

## Dødsfall

* Zhao Feiyan, kinesisk keiserinne
Paul Samuelson

**Paul Anthony Samuelson** (1915–2009) var en amerikansk økonom. Han fikk Sveriges Riksbanks økonomipris til minne om Alfred Nobel i 1970.  

Samuelson ble født inn i en jødisk  familie som hadde utvandret fra Polen. Han begynte å studere økonomi i en alder av 16 år.  Ved Harvard hadde han blant andre Joseph Schumpeter og Vassilij Leontief som lærere. Han fikk et professorat ved Massachusetts Institute of Technology. 

Paul Samuelson var rådgiver for både John F. Kennedy og Lyndon B. Johnson. 

I sitt verk Foundations of Economic Analysis fra 1947 reformulerte han hele den nyklassiske teorien i matematiske termer, og har senere levert omfattede bidrag innen de fleste områder, blant annet innen statisk og dynamisk likevektsteori, produksjons- og konsumentteori og handelsteori. Hans grunnleggende lærebok, Economics, fra 1948 er utvilsomt verdens mest kjente og leste lærebok i økonomi, og har senere kommet i nesten 20 utgaver og solgt i millioner av eksemplarer.

## Referanser


## Verk
* *Foundations of Economic Analysis*, 1947 (ISBN: 9780689701771) 

## Eksterne lenker
Kings Bay

**Kings Bay AS** er et norsk aksjeselskap heleid av staten gjennom Klima- og miljødepartementet. Selskapet ble opprettet 14. desember 1916 som **Kings Bay Kull Compani** for å drive gruvedrift i Kongsfjorden på Svalbard. I dag driver selskapet Ny-Ålesund. 

Kings Bay AS eier grunnen og det meste av bebyggelsen i Ny-Ålesund på Svalbard. Sel­skapet har ansvaret for infrastrukturen på stedet, inklusiv ivaretakelse av miljø og kulturminner. Driften av infrastrukturen omfatter blant annet beredskap, sjøvertstjenester, flytransport, verkstedstjenester, innkvartering, bespisning, samt vann- og elektrisitetsforsyning. Selskapet er ansvarlig for arealplanleggingen i Ny-Ålesund. 

Selskapet har bortleid deler av sine anlegg og bygninger til en rekke norske og utenlandske forskningsinstitusjoner, som driver en omfattende virksomhet på stedet. Rundt 20 land har hvert år forskningsprosjekter i området rundt Ny-Ålesund. Det er lagt vekt på at selskapet fremstår som en nøytral tilrettelegger av infrastrukturtjenestene for de forskjellige forskningsmiljøene på stedet, slik at både norske og utenlandske interesser ivaretas. 

Selskapet yter også i en viss utstrekning tje­nester til reiseliv, særlig ved daganløp av større turistskip og andre fartøyer i sommersesongen.

## Se også
* Kings Bay-ulykken
* Kings Bay-saken
* Liste over Svalbards grunneiere

## Referanser


## Eksterne lenker
* 
*
Arvid Arisholm

**Arvid Johannes Arisholm** (født 18. september 1888 i Fredrikstad, død 2. februar 1963) var en norsk tannlege og fotballspiller. Han representerte Oslo-klubben Mercantile, og var en av spillerne i s første landskamp i 1908, hvor Norge tapte 11&ndash;3 mot . Han ble kretsmester for Mercantile i Kristiania i 1908 og 1909.

Arisholm tok examen artium i 1907 ved Oslo katedralskole og ble samme år gymnasmester i fotball for skolen. I 1910 avla han tannlegeeksamen. Han hadde flere tillitsverv i Den norske tannlegeforening.

## Referanser




## Eksterne lenker
* 
* Arvid Arisholm – spillerprofil på *worldfootball.net*.
Poul Houmann

**Paul Charles Hauman** (født 13. august 1883, 21. februar 1978), bedre kjent som **Poul Houmann**, var en belgisk fotballspiller som var aktiv tidlig på 1900-tallet. Fra 1905 til 1908 og fra 1910 til 1912 bodde han i Norge og spilte i en periode for Mercantile. I resten av karrieren spilte han for flere ulike belgiske lag.

I 1908 spilte Houmann i Norges første  i fotball. Kampen gikk mot  i Göteborg, og Norge tapte 11–3. Mercantile stilte med hele ni av de norske landslagsspillerne i denne kampen, og Houmann var med som senterhalf selv om han egentlig var belgier. Han fikk angivelig ordnet norsk statsborgerskap på rekordtid i forbindelse med kampen. Houmann var uheldig og skadet seg i begynnelsen av andre omgang, og dette bidro til Norges store nederlag.

## Referanser




## Eksterne lenker
*
Victor Nysted

**Victor Berglund Nysted** (1889–1949) var en norsk fotballspiller. Han spilte i Norges aller første  i 1908, hvor Norge tapte 11-3 for  i Göteborg. I denne kampen var Nysted og Gjøvik-Lyn-spilleren Frithjof Skonnord de eneste norske spillerne som ikke representerte Mercantile. Nysted spilte også en landskamp i 1911, hvor han scoret det norske målet i en kamp som endte 4-1 til Sverige. Han spilte klubbfotball for Lyn og ble norgesmester fire år på rad, i 1908, 1909, 1910 og 1911. I 1910-finalen skåret han tre mål. Nysteds foretrukne posisjon var senterforward.

Nysted var i 1903 med på å stifte gutteklubben *Tormod* på St. Hanshaugen i Oslo. Denne klubben gikk i 1905 inn i Lyn, noe som bidro til Lyns dominans de påfølgende år.

## Referanser
Goethe-Institut

**Goethe-Institut** er Tysklands statlige og verdensomspennende kulturinstitusjon og er en allmennyttig forening. Foreningens hovedkontor er i München. Det har som oppgave å støtte utbredelsen av det tyske språk i utlandet og tar del i det internasjonale kulturelle samarbeidet. Det formidler bred kunnskap om Tyskland gjennom informasjon om tysk samfunnsliv, politikk og kultur.

Goethe-Institut ble grunnlagt i 1925 som Deutsche Akademie (DA), og fikk dagens navn i 1951, da det ble oppkalt etter dikteren Johann Wolfgang von Goethe. Goethe-Institut ble fusjonert med en lignende organisasjon, Inter Nationes, i 2001, og var kortvarig kjent som Goethe-Institut Inter Nationes.

Goethe-Institut har avdelinger i hele verden, 13 innenfor Tyskland og 149 i til sammen 92 andre land. Organisasjonen er finansiert av det tyske statsbudsjettet, og har rundt 2&nbsp;900 ansatte. 

## Goethe-Institut i Norge
Goethe-Institut  har en avdeling på Alexander Kiellands plass i Oslo. Det tyske kulturinstitutt i Oslo, *Goethe-Institut Norwegen*, tilbyr kulturarrangementer, språkkurs, bibliotek og informasjon om tysk kultur. Instituttet i Oslo ble grunnlagt i 1962. Instituttleder er Bettina Senff

Goethe-Institut organiserer og støtter kulturarrangementer i hele Norge innen områder som film, dans, musikk, teater, utstillinger, litteratur og oversettelse. 

Goethe-Institut tilbyr språkkurs i samarbeid med Folkeuniversitetet, utarbeider pedagogisk materiell, arrangerer etterutdanning for tysklærere og støtter aktivt opp under vitenskapelig forskning og språkpolitiske initiativer. Biblioteket ved Goethe-Institut i Norge tilbyr utlån av bøker, DVD-er, tyske dags- og ukeaviser og andre medier.

## Utmerkelser
Hvert år på Goethes fødselsdag (28. august) blir Goethe-Medaille ("Goethemedaljen") tildelt til ikke-tyskere (unntaksvis også tyskere) som på fremragende vis har bidratt til å gjøre tysk språk og kultur internasjonalt kjent. Medaljen ble innstiftet av Goethe-Institut i 1954 og i 1975 anerkjente Forbundsrepublikken Tyskland den som offisiell orden.

Den norske oversetteren Sverre Dahl ble hedret med Goethe-medaljen i Weimar den 28. august 2009. Sverre Dahl er den fjerde nordmann som mottar denne utmerkelsen. Tidligere har Ingerid Dal (1960, 1976), Paulus Svendsen (1962) og Laurits Saltveit (1979) mottatt Goethe-medaljen.

Sammen med tilsvarende kulturinstitutt for andre språk – Instituto Cervantes, Instituto Camões, Alliance française, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.

## Referanser


## Eksterne lenker
* 
*
Frithjof Skonnord

**Frithjof Skonnord** (født 2. april 1887, død 30. september 1971) var en norsk fotballspiller som spilte én  for Norge (i 1908). Dette var Norges første landskamp noensinne, og Norge tapte 11-3 for Sverige. På klubbnivå representerte Skonnord Gjøvik/Lyn. Han var den eneste som kom fra et lag utenfor Oslo i denne første landskampen.

Skonnord hevdet seg tidlig i idrett, til å begynne med særlig i turn. Han ble her kretsmester og var aktuell for norske representasjonslag. Han ble kretsmester for Oppland og Hedmark Tenniskrets fire ganger i single.

Skonnord avsluttet sin idrettskarriere allerede i 1912, da han og familien emigrerte til USA, pga. arbeidsløsheten i Norge. Han kom tilbake til Norge i 1919, men da hadde han pådratt seg en alvorlig astmasykdom.

Skonnord ble senere ligningssjef i Gjøvik kommune. Han ble fratatt stillingen i 1941 pga. at han nektet å melde seg inn i NS. Etter krigen fikk han tilbake stillingen.

## Referanser


## Kilder
* Sigbjørn Hemstad: *Smil Sport og Rock* 2007

## Eksterne lenker
*
Mary Astell

**Mary Astell** (født 12. november 1666, død 11. mai 1731) var en engelsk filosof, feministisk forfatter og retoriker. Hun gjorde seg til talskvinne for like muligheter for kvinner som menn til utdannelse; derav har hun fått betegnelsen «den første engelske feminist». I *Some Reflections on Marriage* (1700) spurte hun: «If all Men are born free, how is it that all Women are born Slaves?»

## Feminisme
Hennes to mest kjente bøker, * A Serious Proposal to the Ladies, for the Advancement of Their True and Greatest Interest* (1694) og *A Serious Proposal, Part II* (1697), skisserte Astells plan om å etablere en ny type institusjon for kvinner som skulle skaffe kvinner både religiøs som sekulær utdannelse. Astell antyder at kvinners karrieremuligheter burde kunne strekkes til lengre enn utelukkende som mor og nonne. Hun mente at alle kvinner burde ha samme muligheter som menn i å tilbringe evigheten i himmelen med Gud, og hun mente at for dette trengte de å bli utdannet og forstå sine erfaringer. Den nonne-lignende utdannelsen hun foreslo ville gi kvinner muligheter til å bo i et beskyttet miljø uten påvirkning fra det ytre patriarkalske samfunn.

Hennes forslag ble aldri gjennomført ettersom kritikerne mente det var «altfor katolsk» for engelskmennene. Senere ble hennes tanker latterliggjort i *The Tatler* av forfatteren Jonathan Swift mens forfatteren Daniel Defoe sympatiserte med den første delen av hennes forslag. Han mente likevel at hennes anbefalinger var «upraktiske», dog var Defoes egne anbefalinger for et akademi for kvinner ble gitt i hans *Essay Upon Projects* ikke svært forskjellige fra Astells opprinnelige forslag. Til tross for at hennes ideer ble avvist, kanskje hovedsakelig for at de ble fremmet av en kvinne, var hun likevel en intellektuell kraft blant Londons utdannede klasser.

## Referanser


## Litteratur
* Hill, Bridget (1986): *The First English Feminist: «Reflections Upon Marriage» and Other Writings by Mary Astell*. Aldershot: Gower Publishing.
* Hill, Bridget ((1987)): «A Refuge from Men: The Idea of a Protestant Nunnery» i: *Past and Present* **117**, s. 107-130.
* James, Regina (1976): «Mary, Mary, Quite Contrary, Or, Mary Astell and Mary Wollstonecraft Compared» i: *Studies in Eighteenth Century Culture* **5**, s. 121-139.
* Kinnaird, Joan K. (1979): «Mary Astell and the Conservative Contribution to English Feminism» i: *Journal of British Studies* **19**, s. 53-79.
* Perry, Ruth (1986): *The Celebrated Mary Astell: An Early English Feminist*. Chicago: University of Chicago Press. ISBN 0-226-66093-1.
* Smith, Florence M. (1916): *Mary Astell*. New York: Columbia University Press.
* Springborg, Patricia (1996.): *Mary Astell (1666–1731), Political Writings*. Cambridge: Cambridge University Press, 

## Eksterne lenker
* «Mary Astell», oppslag av Alice Sowaal i *Stanford Encyclopedia of Philosophy*, 2005
* «Mary Astell (1666-1731)» i *Great Voyages: History of Western Philosophy*
* Utdrag fra Astells verker
The Ultimate Hand on the Torch

***The Ultimate Hand on the Torch*** er en nyutgivelse av Us3s debutplate *[[Hand on the Torch]]*. I tillegg til de opprinnelige sporene fra *Hand on the Torch* inneholdt den en rekke gamle jazzlåter som gruppen hentet sampler fra når de laget sine låter.

## Sporliste
I tillegg til sporlisten fra *Hand on the Torch* inneholder *The Ultimate Hand on the Torch* følgende spor:
# Pee Wee Marquette – «Announcement»
# Herbie Hancock – «Cantaloupe Island»
# Reuben Wilson – «Ronnie's Bonnie»
# Art Blakey – «Announcement»
# Lou Donaldson – «Cool Blues»
# Art Blakey/Jazz Messengers – «Crisis»
# Theolonious Monk – «Straight, No Chaser»
# Grant Green – «Sookie, Sookie»
# Bobby Hutcherson – «Goin' Down South»
# Horace Silver – «Song for My Father»
# Donald Byrd – «Steppin' into Tomorrow»
Boutros Boutros-Ghali

**Boutros Boutros-Ghali** (arabisk: بطرس بطرس غالي; født 14. november 1922 i Kairo, død 16. februar 2016 samme sted) var en egyptisk diplomat og politiker. Han var FNs generalsekretær fra 1992 til 1996. 

Boutros-Ghali var koptisk kristen.

## Liv og virke
### Bakgrunn
Boutros-Ghali var utdannet jurist og tok doktorgraden ved universitetet i Paris i 1949. Han var professor i folkerett og internasjonale relasjoner ved Universitetet i Kairo mellom 1949 og 1977. 

### Politisk virke i Egypt
I 1977 deltok Boutros-Ghali på den egyptiske presidenten, Anwar as-Sadats, historiske reise til Israel. Etter at Egypts utenriksminister Ismail Fahmi trådte tilbake i protest mot president Sadats vennligere holdning overfor Israel, overtok Boutros-Ghali som minister for utenriksdepartementet. Han engasjerte seg for en separatfred mellom Egypt og Israel, og var kjent for å drive et dyktig diplomati. Han gikk også for å være en av arkitektene bak Camp-David-avtalen av 1979. 

I mai 1991 ble han stedfortredende statsminister under Amr Musa.

### Generalsekretær i FN
I 1991 ble han valgt til FNs generalsekretær. Han innledet et program for å omorganisere FN og styrke generalsekretærens stilling; han tok blant annet initiativ til *Dagsorden for fred* og *Dagsorden for utvikling*. Da han tiltrådte generalsekretærposten oppga han at han hadde til hensikt å bare sitte i én funksjonstid, med tanke på sin alder. Da han var 74 kandiderte han likevel for en andre funksjonstid. Men USA la ned veto mot at han skulle få en ny periode, dette til tross for at de hadde støttet ham første gangen (1991), på grunn av hjemmeopinionens innstilling til Clinton-administrasjonen og den allmenne opinionen rundt FNs internasjonale innsatser. Boutros-Ghali trakk derfor tilbake sitt kandidatur og gikk av allerede i 1996, da hans første og eneste funksjonstid var avsluttet.

### Generalsekretær i Organisation internationale de la francophonie
Han ble etterfulgt i 1996 av Kofi Annan. I november 1997 ble han valgt til generalsekretær i Frankofoniens internasjonale organisasjon, en stilling han hadde til 2002.

## Privatliv
Han var gift med Leia Maria Boutros-Ghali. Hun var fra en jødisk egyptisk familie i Alexandria som var konvertert til katolisismen som ung.

## Referanser


## Eksterne lenker
* 
* 
*
The Passionate Pilgrim

***The Passionate Pilgrim*** er skrevet av blant andre William Shakespeare, og inneholder disse sonettene:

* When my love swears that she is made of truth
* Two loves I have of comfort and despair 
* Did not the heavenly rhetoric of thine eye 
* Sweet Cytherea, sitting by a brook 
* If love make me forsworn, how shall I swear to love? 
* Scarce had the sun dried up the dewy morn 
* Fair is my love, but not so fair as fickle 
* If music and sweet poetry agree 
* Fair was the morn when the fair queen of love 
* Sweet rose, fair flower, untimely pluck'd, soon vaded 
* Venus, with young Adonis sitting by her 
* Crabbed age and youth cannot live together 
* Beauty is but a vain and doubtful good 
* Good night, good rest. Ah! neither be my share

## Eksterne lenker
*
Luther Blisset (pseudonym)

**Luther Blisset** er et kollektivt pseudonym som har blitt brukt av en rekke undergrunnsaktivister gjennom 1990-tallet. Intensjonen var å ha ett dekknavn aktivister og kunstnere kunne operere under.

Selve navnet ble hentet fra den britiske fotballspilleren Luther Blisset som spilte for A.C. Milan. Hvorfor akkurat det navnet ble valgt er det veldig få som vet, men spekulasjonene går på at fotballspilleren Luther Blisset var en av de første fargede spillerne i Italia og fikk derfor mye negativ omtale fra italienske fascister. Å ta nettopp det navnet var trolig ett spark i siden til det ekstreme høyre.

## Eksterne lenker
* LutherBlisset.net
* The Luther Blisset Manifesto
FNs generalsekretær

**FNs generalsekretær** er leder av FN-sekretariatet og *de facto* talsmann og leder for De forente nasjoner (FN). I henhold til De forente nasjoners pakt artikkel 97, velges generalsekretæren av Generalforsamlingen på anbefaling fra Sikkerhetsrådet. Denne er ikke bare leder av administrasjonen, men har også mulighet til å spille en politisk rolle for eksempel ved å henlede sikkerhetsrådets oppmerksomhet på forhold som etter hans mening kan true opprettholdelsen av mellomfolkelig fred og sikkerhet. Dagens generalsekretær, António Guterres, er Portugals tidligere statsminister og er FNs generalsekretær fra januar 2017.

## Valg
FN-pakten inneholder få retningslinjer for valget av generalsekretær. Pakten slår fast at «generalsekretæren skal utnevnes av generalforsamlingen etter anbefaling fra sikkerhetsrådet» I løpet av årene har prosessen forandret seg, men det har alltid vært påkrevd med forhandling mellom de fem medlemmene med vetorett i Sikkerhetsrådet.

I praksis har også noen få detaljer vært de samme hele veien:
* generalsekretæren blir utpekt for 5 år av gangen, med mulighet til å utpekes på nytt
* ingen generalsekretær har vært det i mer enn to perioder
* kandidatene er valgt etter ulike geografiske områder (veksling)
* ingen kandidat har blitt valgt fra et av de faste landene i Sikkerhetsrådet
* generalforsamlingen har aldri avslått en kandidat foreslått av Sikkerhetsrådet.

## Liste over generalsekretærer

## Referanser


## Eksterne lenker
*
Stan Lee

**Stan Lee** (født **Stanley Martin Lieber**; 1922–2018) var en amerikansk manusforfatter, tegneserieskaper og redaktør for Marvel Comics.

Han var kjent for å ha skapt en rekke av Marvels best kjente figurer sammen med særlig Jack Kirby, men også med Steve Ditko og andre tegnere. Blant de mest kjente kan nevnes *[[Spider-Man]], [[Hulk]], [[De fantastiske 4]], [[X-Men]], [[Daredevil]], [[She-Hulk]], [[Thor (tegneseriefigur)|Thor]], [[Iron Man (superhelt)|Iron Man]]*, *[[Molten Man]]* og *[[Doctor Strange]]*. I filmer satt i Marvel-universet hadde Lee en rekke cameoroller.

12. november 2018 ble Lee hentet hjemme av sykebil og fraktet til sykehus. Han døde der kort tid senere i en alder av 95 år. Han skal ha hatt problemer med synet og hadde slitt med lungebetennelse det siste året før han døde.

## Referanser


## Eksterne lenker
* 
*  
*
Renminbi

**Renminbi** (hanzi: 人民币, pinyin: *Rénmínbì*) er valutaen i Folkerepublikken Kina. Valutakoden for renminbi er CNY. Ordrett oversatt betyr renminbi «folkets penger» eller «folkets valuta».

Selve grunnenheten av renminbi er yuan, som deles opp i 10 jiao, og hver jiao deles opp i 10 fen. Den største enheten er 100 yuan og den minste er 1 fen.

Renminbi ble satt i omløp like før den kommunistiske overtakelsen  i 1949. En av de første oppgavene til det nye styret var å få slutt på hyperinflasjonen som hadde plaget Kina siden slutten av Kuomintang-perioden.

1000 yuan samsvarte med ca 127 euro og 139 dollar i mai 2024.

## Referanser


## Eksterne lenker
* 
* Historiske og nåværende sedler fra Kina (CNY / RMB) 1953-2019 (engelsk, tysk, fransk)
* Valutasertifikater (FEC) fra Folkerepublikken Kina 1980-1994 (engelsk, tysk, fransk)
Luther Blisset

Navnet **Luther Blisset** blir brukt i to forskjellige sammenhenger:

# Den britiske fotballspilleren Luther Blisset
# Det kollektive pseudonymet Luther Blisset som var vanlig å bruke som dekknavn av aktivister, og spesielt italienske anarkister.
Liste over Litauens statsoverhoder

Under følger en oversikt over Litauens statsoverhoder fra 1917:

## [[Litauen|Staten Litauen]] 1918–1940

##### Kongehus
*Urach (1918)

## [[Den litauiske sosialistiske sovjetrepublikk]] 1940–1990

  

## Republikken Litauen 1990–

## Se også
*Litauen

## Referanser


## Kilder
*
*
*
*

## Eksterne lenker
*
Bohêmbud

**«Bohembud»**, eller **«Bohemens ni bud»**, er et ofte sitert tekststykke fra bohemmiljøet i Kristiania:

# Du skal skrive dit eget liv.
# Du skal overskjære dine familjerødder.
# Man kann seine Eltern nie schlecht genug behandeln. *[Man kan aldri behandle sine foreldre dårlig nok.]*
# Du skal aldri slaa din næste for mindre enn fem kroner.
# Du skal hade og foragte alle bønder, saasom: Bjørnstjerne Bjørnson, Kristofer Kristofersen og Kolbenstvedt.
# Du skal aldri bære celluloidmansjetter.
# Aflad aldri med at gjøre skandale i Chria. theater.
# Du skal aldri angre.
# Du *skal* ta live a dei.

Stykket ble trykt i bladet *[[Impressionisten]]* nr. 8 i februar 1889 og er ofte kreditert Hans Jæger. Imidlertid skriver bl.a. Ketil Bjørnstad i sin biografiske romanen *Jæger - en rekonstruksjon* at bladets utgivere, Johan Collett Michelsen samt Oda og Christian Krohg, selv skrev teksten som en parodi på Jæger, som de da var i krangel med.

## Referanser
Storfoten

**Storfoten** er en interesseorganisasjon for mennesker med store føtter. Kvinner må ha størrelse 42 eller mer, og menn må ha størrelse 48 eller mer for å bli medlem.

## Eksterne lenker
* Storfoten
Liste over Serbias presidenter

**Serbias president** er statsoverhode i Republikken Serbia. Den nåværende presidenten er Aleksandar Vučić, som vant en majoritet av stemmene i presidentvalget i 2022.

## Liste over presidenter
### Presidenter fra 1991
Det første valg til Serbias parlament etter den andre verdenskrigen hvor flere partier fikk anledning til å delta, ble avholdt i desember 1990. Det ble ikke holdt valg på føderalt nivå og nasjonalister kom til makten i de fleste delrepublikkene.

I 1991 forlot Slovenia og Kroatia føderasjonen, slik at Serbia sto tilbake med Montenegro og Kosovo i føderasjonen Serbia og Montenegro. Denne føderasjonen ble oppløst i 2006. Kosovo erklærte sin selvstendighet i 2008.

Nasjonalforsamlingens president virker som fungerende president.

 

 

## Referanser


## Kilder
*

## Eksterne lenker
*
Valdas Adamkus

**Valdas Adamkus** (født Valdemaras Adamkevičius; 1926) var Litauens president fra 1998-2003 og igjen fra 12. juli 2004 til 12. juli 2009. Han overtok etter president Rolandas Paksas, som ble avsatt etter ett år i embetet. Adamkus var også Litauens president fra 1998 til 2003 etter å ha vunnet valget over motkandidaten Artūras Paulauskas. Paulauskas var likevel midlertidig president fra april til juli 2004, og Adamkus overtok derfor som statssjef etter den personen han vant over etter i sin forrige presidentvalgkampanje. Adamkus ble etterfulgt av Dalia Grybauskaitė som president.

## Student
Adamkus deltok i den litauiske motstandskampen under andre verdenskrig, men flyktet i 1944, da Litauen på nytt ble invadert av Sovjetunionen, sammen med sine foreldre til Tyskland, der han etter å ha avsluttet det litauiske gymnasiet studerte naturfag ved Ludwig-Maximilians-Universität i München, og engasjerte seg for fordrevne i Christlicher Verein Junger Menschen. I 1949 flyttet de til USA og han ble på 1960-tallet utdannet bygningsingeniør ved Illinois Institute of Technology.

## Naturvernbyrået
Fra 1970-tallet arbeidet han i det føderale amerikanske naturvernbyrået, Environmental Protection Agency, og var fra 1981 sjef for regionkontoret som omfattet hele Midtvesten.

Mens han bodde i USA, var han aktiv i Det republikanske parti.

## Politiker
Da han stilte til valg som Litauens president var han fremdeles amerikansk statsborger, og det var også sterk tvil blant mange om han hadde lang nok botid i Litauen til å kunne stille som presidentkandidat.

Adamkus er en av de meget få litauiske politikere som aldri har vært beskyldt for korrupsjon, men han har vært anklaget for sin medvirkning til at det amerikanske oljeselskapet Williams International i 1999 fikk overta det da statseide oljeraffineriet Mazeikiu Nafta i praksis helt kostnadsfritt. Mazeikiu Nafta og televerket Lietuvos telekomas ble også privatisert nesten gratis.

## Familie
I 1951 giftet Valdas Adamkus seg med Alma Nutautaitė, nå Alma Adamkienė som har beholdt sitt amerikanske statsborgerskap. De har ingen barn. Adamkus taler fem språk.

## Utmerkelser
Adamkus ble i 1998 tildelt storkors av St. Olavs Orden. I 1999 mottok han Den hvite ørns orden fra Polens president.

## Referanser


## Eksterne lenker
* www.president.lt/en
* www.youtube.com/spaudostarnyba
Gustav Hertz

**Gustav Ludwig Hertz** (1887–1975) var en tysk fysiker, professor og nobelprisvinner.

## Liv og virke
Hertz ble født i Hamburg og studerte ved Universitetet i Göttingen, München og Berlin frem til han ble uteksaminert i 1911. I 1913  begynte han som forskningsassistent ved Universitetet i Berlin, men ble tvunget til å forlate tjenesten alt året etter på grunn av første verdenskrig. Under krigen ble Hertz alvorlig skadet, men kunne fremdeles vende tilbake til Berlin i 1917, der han fikk tjeneste som privatdosent. Mellom 1920 og 1925 jobbet han i fysikklaboratoriet ved Philips' lampefabrikk i Eindhoven.

I 1925 ble Hertz valgt til professor og sjef for Instituttet for fysikk ved universitetet i Halle, hvor han ble frem til 1928 da han flyttet tilbake til Berlin for å bli sjef for Instituttet for fysikk ved Technische Hochschule Berlin. Av politiske grunner forlot han den akademiske verden i 1935 for å heller virke i industrien  gjennom sin tjeneste som sjef for Siemens' forskningslaboratorium.

Ved andre verdenskrigs slutt i 1945, havnet Hertz i Sovjetunionen. Der jobbet han frem til 1954 da han fikk jobb ved Instituttet for fysikk ved Karl-Marx-Universität i Leipzig. Her ble han frem til han gikk av med pensjon.

Hertz mottok Nobelprisen i fysikk i 1925 sammen med professor James Franck for deres oppdagelse om de lover som styrer ved en kollisjon mellom et elektron og et atom (Franck-Hertz eksperimentet).

Han var nevø av fysikeren Heinrich Rudolf Hertz og far til Carl Hellmuth Hertz.

## Referanser


## Eksterne lenker
Muren

**Muren** refererer i dagligtalen til:
*Murhvelvingen, en bygning i Bergen
*Den kinesiske mur
*Berlinmuren
*Israels barriere på Vestbredden
*Mur i billedlig forstand
U Thant

:*«U» er en burmesisk ærestittel; U Thant hadde ikke noe etternavn.*

**U Thant** (burmesisk: ဦးသန; født 22. januar  1909, død 25. november  1974) var en burmesisk politiker og diplomat. Thant var FNs tredje generalsekretær fra 1961 til 1971. Han ble valgt til posten etter at daværende generalsekretær Dag Hammarskjöld døde i en flystyrt i september 1961.

Thant ble født i Pantanaw, Burma, og ble utdannet ved Universitetet i Rangoon. Før han ble byråkrat og diplomat var han lærer og freelancejournalist. 

Thant ble utnevnt til pressedirektør av de burmesiske myndighetene i 1947.
I 1948 ble han kringkastingsjef og året etter utnevnt til informasjonsminister. Fra 1957 til 1961 ledet han den burmesiske FN-delegasjonen.

Thant ble enstemmig utnevnt til fungerende generalsekretær 3. november 1961. Han ble valgt til generalsekretær 30. november 1962 og beholdt denne stillingen frem til han gikk av med pensjon 31. desember 1971, og ble etterfulgt av Kurt Waldheim.

Han døde i New York 25. november 1974.

## Referanser


## Eksterne lenker
* 
*
Glans penis

**Glans penis**, kortform *glans*, på norsk ***penishodet*** er betegnelsen for tuppen av penis. Glans er svært følsom for berøring, og stimulans av glans er viktig for at mannen skal oppnå orgasme. Glans penis er homolog med kvinnens glans clitoris.

Glans er normalt omgitt av forhuden, en skinnfold som kan trekkes tilbake for å avdekke glans. For omskårne menn er ikke glans nødvendigvis like følsom som hos menn som ikke er blitt omskåret, da en omskåret penis hele tiden er utsatt for berøring.